Bernadeta je posadnutá módou, zvlášť kombinovaním starého oblečenia zo second handu s najnovšími módnymi vychytávkami. S hlavou plnou módnych nápadov pracuje vo firme, v ktorej jej výplata na konci mesiaca ledva vystačí na živobytie. Obľúbenosť kolekcie originálnych outfitov REBELKA rastie neuveriteľne rýchlo a ona je nútená konať. Vziať osud do vlastných rúk a pobiť sa za svoje šťastie s celým svetom. Až príliš dobre si uvedomuje, že ak si nevybuduje svoj sen, niekto si ju najme. Aby vybudovala ten JEHO. Aká je vlastne cena za splnený sen? A vôbec, treba vždy nejakú cenu zaplatiť?